open-index/open-wikipedia-markdown huggingface dataset:
Torstein Seiersten

**Olav Torstein Seiersten** (født 22. februar 1931 i Brandbu, døde 15. oktober 2023 i Hagan, Nittedal) var en av verdens beste langdistanseløpere på skøyter på 1950-tallet. Han gikk for Brandbu Idrettsforening. 

Seiersten deltok som juniorløper sesongen 1950/51 og kom på 10.-plass under junior-NM på Hamar i 1951, plassen foran den to år yngre Knut Johannesen. Vinteren 1952 satte Seiersten ny uoffisiell verdensrekord på 5 000 meter for juniorer med tida 8.33.0 under et løp på hjemmebanen på Berstjernet på Brandbu. Helga etter stilte han som favoritt under junior-NM, men der presterte han å falle både på 500 og 5000 meter.

I 1952/53-sesongen fikk han et avbrekk da han var med i Tysklandsbrigaden. Seiersten kom sterkt tilbake i et førjulsstevne i Trondheim i desember 1953. Her vant han 3000-meteren foran Hjalmar Andersen i det som var Hjallis' comeback-stevne. 

Torstein Seiersten arbeidet hele sitt yrkesaktive liv som konduktør i NSB. Det var vanskelig å få trent tilstrekkelig i perioder med ugunstig skiftarbeid. Foran Vinter-OL 1956 i Cortina d'Ampezzo, fikk han permisjon uten lønn og bedre anledning til å trene. I OL gikk han bare 5000 meter og måtte der nøye seg med en 10.-plass. Formen var toppet til Allround-VM 1956 på Bislett Stadion 12. februar 1956, 14 dager etter OL. Her gjorde Seiersten sitt beste løp i karrieren da han vant 10 000 meter på 16.43,3 foran mesteren Oleg Gontsjarenko. Sammenlagt kom han på 4.-plass. I Allround-VM 1957  ble han nummer 5, og samme plassering fikk han i Allround-EM 1958. Han fikk bronsemedalje i NM allround både i 1959 og 1960. 

Han deltok i sitt første senior-NM på Bislett i 1954 og etter å ha deltatt i 11 mesterskap på rad, deltok han i sitt siste i Tønsberg i 1964. Torstein Seiersten hadde planer om å legge opp etter 1962-sesongen, men ble utfordret av Knut Johannesen til å være med på treningsopplegget til Stein Johnson. Det ga gode resultater også for Seiersten som var blant dem som rekordforbedret seg under landskampen mot Sovjet på Bislett i januar 1963. På 5000 meter oppnådde han den sterke tiden 7.52.0. I NM på Hamar i 1963 slettet han Hjallis sin legendariske banerekord på 16.32.6 fra 1952 som hadde stått som norsk rekord i 11 år. Han la opp etter 1964-sesongen. Seinere hadde han oppgaver som lagleder for Norges Skøyteforbund.  

## Olympiske meritter
* Vinter-OL 1956 i Cortina d'Ampezzo, 5 000 meter – 10.-plass
* Vinter-OL 1960 i Squaw Valley, 5 000 meter – 4.-plass
* Vinter-OL 1960 i Squaw Valley, 10 000 meter – 6.-plass

## Personlige rekorder

## Referanser


## Eksterne lenker
* 
*  Torstein Seiersten på The-Sports.org (internasjonale mesterskapsresultater)
* 
* Bilde av Seiersten på Digitalt Museum
Smalringrørfly

**Smalringrørfly** (*Archanara dissoluta*) er en sommerfugl som tilhører familien nattfly (Noctuidae). Den er kjent fra Østfold og Agderfylkene i Norge. 

## Utseende
Et middelsstort (vingespenn 26 – 33 mm), forholdsvis slankt, lyst gulbrunt nattfly. Forvingen er nokså smal og litt avrundet. Den har en bue av små, svarte flekker litt utenfor midten og en rad langs ytterkanten. Noen individer har en diffus, bred, mørk lengdestrek midt i vingen. Bakvingen er blekbrun.

## Levevis
Arten er knyttet til takrør (*Phragmites australis*), der larvene utvikler seg inne i stråene. De voksne sommerfuglene flyr om natten i juli – september og kommer gjerne til lys. Biotopen er kystnær takrørskog. 

## Utbredelse
Smalringrørfly er utbredt i Europa, unntatt lengst nord og mesteparten av Balkan.
Arten er sjelden i Norge og lokal langs kysten fra Jæren i Rogaland til Vestby i Akershus. Den er kjent fra cirka 25 lokaliteter. 

## Rødlistevurdering
Trusler er drenering, men først og fremst gjenfylling og utbygging av våtmark. De negative påvirkningene foregår særlig i nærheten av byer og tettbygde strøk, og gjør at forekomster av arten reduseres og fragmenteres. Arten rødlistes i 2021 som nær truet NT.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/archanara_dissoluta.html
* *Archanara dissoluta* på UK moths: https://web.archive.org/web/20071108112513/http://www.ukmoths.org.uk/show.php?bf=2371

## Eksterne lenker
*
Piggknopprørfly

**Piggknopprørfly** (*Archanara sparganii*) er en sommerfugl som tilhører familien nattfly (Noctuidae). Den er funnet i Østfold, Aust-Agder og Vest-Agder i Norge. 

## Utseende
Et middelsstort (vingespenn 30 – 41 mm), nokså slankt, lyst brungrått eller gulbrunt nattfly, ofte litt rødlig. Bakkroppen er påfallende lang og stikker ut bak vingene når sommerfuglen hviler. Forvingen er nokså smal og avrundet. Den har en bue av små, svarte flekker litt utenfor midten og en rekke svarte flekker langs ytterkanten, noen ganger også større, svarte flekker lenger inne i vingen. Bakvingen er lyst gråbrun.

## Levevis
Arten finnes på sumpete steder, der larven utviker seg inne i stenglene av dunkjevle (*Typha* spp.), piggknopp (*Sparganium* spp.) og sverdlilje (*Iris pseudacorus*). De voksne sommerfuglene flyr i august – september og kommer gjerne til lys.

## Utbredelse
Arten er utbredt i Europa, unntatt lengst i nord. I Norge er den funnet i Østfold, Aust-Agder og Vest-Agder.
## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/archanara_sparganii.html
* *Archanara sparganii* på UK moths: https://web.archive.org/web/20071027003058/http://www.ukmoths.org.uk/show.php?bf=2373
## Eksterne lenker
*
Irisrørfly

**Irisrørfly** (*Globia algae*) er en sommerfugl som tilhører familien nattfly (Noctuidae). Den er funnet langs kysten vestover til Vest-Agder i Norge.

## Utseende
Et middelsstort (vingespenn 33 – 41&nbsp;mm), mer eller mindre kanelbrunt nattfly. Forvingene er forholdsvis smale og avrundede, med en bue av svarte flekker litt utenfor midten, men uten svarte flekker langs ytterkanten. Bakvingen er omtrent samme farge som forvingen.

## Levevis
Arten finnes på sumpete steder, der larvene utvikler seg inne i stenglene på ulike sumpplanter, blant andre dunkjevle (*Typha* spp.), sivaks (*Scirpus* spp.), piggknopp (*Sparganium* spp.) og sverdlilje (*Iris pseudacorus*). De voksne sommerfuglene flyr om natten i august – september og kommer gjerne til lys.

## Utbredelse
Den er utbredt i Europa, unntatt lengst i nord. I Norge finnes den langs kysten vestover til Vest-Agder.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/archanara_algae.html
* *Archanara algae* på UK moths: https://web.archive.org/web/20071024192045/http://www.ukmoths.org.uk/show.php?bf=2374
## Eksterne lenker
*
Glansrørfly

**Glansrørfly** (*Arenostola phragmitidis*) er en sommerfugl som tilhører familien nattfly (Noctuidae). Den er funnet langs kysten vest til Vest-Agder i Norge. 

## Utseende
Et middelsstort (vingespenn 28 – 35 mm), gulgrått nattfly. Den kjennes forholdsvis lett på at forvingene helt mangler tegninger. Hele sommerfuglen er ensfarget gulgrå, med en svak, silkeaktig glans.

## Levevis
Arten finnes på fuktige steder, larven lever inne i stråene til takrør (*Phragmites australis*). De voksne sommerfuglene flyr i juli – august.

## Utbredelse
Arten er utbredt i Mellom- og den sørligste delen av Nord-Europa. I Norge finnes den langs kysten vest til Vest-Agder.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/arenostola_phragmitidis.html
* *Arenostola phragmitidis* på UK moths: https://web.archive.org/web/20071026200258/http://www.ukmoths.org.uk/show.php?bf=2377
## Eksterne lenker
*
Rørkveinfly

**Rørkveinfly** (*Chortodes fluxa*) er en sommerfugl som tilhører familien nattfly (Noctuidae). Den er funnet langs kysten til Vest-Agder i Norge. 

## Utseende
Et lite til middelsstort (vingespenn 23 – 27 mm), gråaktig nattfly. Forvingene er noe ujevnt fargede og virker skitne, men har ingen fargetegninger. De er gråaktige til rødlige, vanligvis med mørkere vingeårer. Bakvingen er lyst grålig.

## Levevis
Arten har larver som lever inne i stråene av rørkvein (*Calamagrostis* spp.). Den finnes i fuktige områder og myrlendt terreng. De voksne sommerfuglene flyr i juli – august.
## Utbredelse
Den er utbredt i Europa og det nordlige Asia østover til Øst-Sibir og Mongolia.
I Norge er den funnet langs kysten til Vest-Agder.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/chortodes_fluxa.html
* *Chortodes fluxa* på UK moths: https://web.archive.org/web/20071018175556/http://ukmoths.org.uk/show.php?bf=2349
## Eksterne lenker
*
Starrfly

**Starrfly** (*Chortodes pygmina*) er en sommerfugl som tilhører familien nattfly (Noctuidae). Den er funnet langs kysten til Hordaland i Norge. 

## Utseende
Et ganske lite (vingespenn 22 – 26 mm), kraftig bygd nattfly. Forvingen er vanligvis ensfarget brunrød til brungul, men kan ha mørke lengdestreker i den bakre delen. Bakvingen er lysgrå.

## Levevis
Arten lever på myrer og andre fuktige steder. Larvene lever inne i stengelen på ulike starr-arter (*Carex* spp.). De voksne sommerfuglene flyr i august – september.

## Utbredelse
Starrflyet finnes over det meste av Europa. I Norge er den utbredt langs kysten nordover til Hordaland.
## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/chortodes_pygmina.html
* *Chortodes pygmina* på UK moths: https://web.archive.org/web/20071107202149/http://www.ukmoths.org.uk/show.php?bf=2350
## Eksterne lenker
*
Mindre gressengfly

**Mindre gressengfly** (*Mesapamea didyma*) er et insekt som tilhører familien nattfly (Noctuidae). Den er funnet nord til Sør-Trøndelag i Norge. Denne arten og større gressengfly (*Mesapamea secalis*) lar seg ikke sikkert skille på ytre kjennetegn; for å artsbestemme et individ med sikkerhet må man dissekere individets kjønnsorganer.

## Utseende
Et voksent individ av arten mindre gressengfly har et vingespenn som måler mellom 25&nbsp;mm og 32&nbsp;mm). Kroppen er kraftig. Fargen er mer eller mindre gråbrun; den kan variere meget fra individ til individ, fra ganske blek til nesten svart. Den ytre delen av forvingen er ofte lysere enn resten. Nyre- og ringmerkene er oftest lyse og tydelige. Bakvingen er lyst gråbrun. 

Mindre gressengfly er i gjennomsnitt litt mindre og gjerne litt mer monoton i fargen enn større gressengfly, men kan ikke sikkert skilles fra denne hverken på størrelse eller farge.

## Levevis
Man vet ikke sikkert hvordan mindre gressengfly lever og formerer seg, men trolig er den biologisk svært lik større gressengfly: arten lever på åpne områder med gras. Larvene utvikler seg inne i stråene på ulike grasarter fra september til mai. De voksne sommerfuglene flyr i perioden medio juli – august.

## Utbredelse
Inntil nylig har arten blitt blandet sammen med større gressengfly, og det er uklart hvor vidt utbredt den egentlig er. Trolig finnes den over det meste av Europa, i Lilleasia og i Kaukasus. I Norge er den utbredt nord til Sør-Trøndelag, men den er trolig litt mindre vanlig enn større gressengfly.

## Referanser


## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: Mesapamea didyma
* *[http://ukmoths.org.uk/show.php?bf=2343a Mesapamea didyma]* på UK moths

## Eksterne lenker
*
Odd Flattum

**Odd Flattum** (1942–2024) var en norsk idrettsleder og politiker fra Arbeiderpartiet.    

Flattum var ordfører i Modum kommune i 16 år, fra 1991 til 2007 og var dermed den lengstsittende ordføreren gjennom tidene i kommunen. Før den tid hadde han vært varaordfører i 10 år. Han var også styremedlem i Norges Fotballforbund (NFF) fra 1976 og fotballpresident fra 1992 til 1996.. Flattum ble i 1996 valgt til visepresident i Norges Idrettsforbund.

Flattum fikk startet byggingen av statuen av Ole Einar Bjørndalen som står på Simostranda, på den såkalte «Ole Einars Standplass».

Flattum ble i 1996 tildelt NFFs gullmerke og ble i 2003 æresmedlem av Norges Idrettsforbund.

## Nasjonale idrettsverv

## Internasjonale idrettsverv

## Utmerkelser

## Referanser


## Eksterne lenker
*
Sivfly

**Sivfly** (*Coenobia rufa*) er en sommerfugl som tilhører familien nattfly (Noctuidae). Den ble funnet første gang i Norge i Kristiansand, Vest-Agder i 1999.

## Utseende
Et ganske lite (vingespenn 22 – 25&nbsp;mm) og spinkelt nattfly. Kroppen og forvingen er vanligvis ensfarget lysgrå eller lyst brunlige, forvingen kan være lysere ved framkanten og ha mørkere lengdestreker. Bakvingen er gråhvit.

## Levevis
Arten har larver som utvikler seg inne i strået på ulike siv (*Juncus* spp.), særlig ryllsiv. Biotopen er sumpmark der det vokser ryllsiv. De voksne sommerfuglene flyr i juli – august.

## Utbredelse
Den er utbredt i Vest-Europa. Sommerfuglen er funnet på fem lokaliteter langs Sørlandskysten: tre lokaliteter i Kristiansand, to lokaliteter på Tromøya ved Arendal, samt et enkeltfunn fra Lista i Farsund.

På lokaliteten i Kristiansand ble arten gjenfunnet senest i 2020. Levestedene trues av inngrep i form av drenering, gjenfylling, og endring av grunnvannstand. Rundt artens levesteder i Kristiansand foregår det storstilt utbygging av boliger. En fragmentering av artens lokaliteter foregår derfor.

Artens habitater er ikke vernet og dermed heller ikke sikret mot inngrep, og selv dersom habitatet blir vernet vil det kunne påvirkes negativt av drenering utenfor lokaliteten som fører til lavere grunnvannstand.

## Rødlistevurdering
Arten rødlistes i 2021 som sterkt truet EN.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/coenobia_rufa.html
* *Coenobia rufa* på UK moths: https://web.archive.org/web/20071107125718/http://www.ukmoths.org.uk/show.php?bf=2379

## Eksterne lenker
*
Emma av Waldeck-Pyrmont

**Adelheid Emma Wilhelmina Theresia** (født 2. august 1858 i Arolsen, død 20. mars 1934 i Den Haag), *prinsesse av Orange-Nassau*, *prinsesse av Waldeck-Pyrmont*, var gift med kong Vilhelm III av Nederland og dronning-regent av kongeriket Nederlandene fra 1890 til 1898. Som dronning-regent var hun Nederlandenes overhode, hennes regjeringstid begynte noen få dager før ektemannens død og fortsatte frem til da hennes mindreårige datter Wilhelmina av Nederland var gammel nok til selv å styre. Slik sett var hun *de facto* Nederlands første kvinnelige statsleder.

Hun var datter av fyrst Georg Viktor av Waldeck-Pyrmont og prinsesse Helena av Nassau-Weilburg. Emma giftet seg 7. januar 1879 med Vilhelm III av Nederland, og sammen fikk de datteren Wilhelmina som etterfulgte sin far på tronen i 1890. Emma viste seg å være en dyktig og handlekraftig regent, som ble meget populær hos nederlenderne.

## Referanser
Industriell overflatebehandler

**Industriell overflatebehandler** er en yrkesbeskrivelse av en som jobber med belegging av ulike metaller for beskyttelse av korrosjon og vurdering av hvorvidt materialet kan overflatebehandles. Utdanningen er 2 år videregående skole linje for mekaniske fag og 2 år i lære. En overflatebehandler jobber som regel i et overflatebehandlingsverksted.

## Aktuelle arbeidsoppgaver
* bedømme/vurdere om et produkt er egnet for overflatebehandling
* forbehandle gods, mekanisk, kjemisk eller elektrolyttisk
* belegge komponenter med organiske eller uorganiske belegg
* betjene maskiner som transportør, pumper, kabiner, ovner, likerettere osv.
* kontrollere og styre prosessen ved avlesninger, målinger og analyser
Dorota Mogore-Tlałka

**Dorota Mogore-Tlałka** (1963–2025) var en polsk alpinist. Sammen med tvillingsøsteren Małgorzata Mogore-Tlałka tilhørte hun i flere år verdenseliten i slalåm.

Hun tok sin første pallplassering i verdenscupen i 1982 i Montgenèvre i Frankrike, der hun ble nummer tre bak Christin Cooper (USA) og Maria Epple (Tyskland). Hun vant sin eneste seier i verdenscupen i Madonna di Campiglio (Italia) i sesongen 1984/85.

Hun giftet seg med en franskmann, og startet fra 1986 for Frankrikes landslag. Hun la opp i 1989.

Ektemannens tvillingbror er gift med tvillingsøsteren Małgorzata.

## Utmerkelser
*  Fortjenstkorset i gull (2019)

## Referanser


## Eksterne lenker
*
Marehalmfly

**Marehalmfly** (*Chortodes elymi*) er en sommerfugl som tilhører familien nattfly (Noctuidae). Den er funnet langs kysten til Rogaland i Norge. 

## Utseende
Et middelsstort (vingespenn 32 – 38 mm), lyst farget nattfly. Forvingen er nokså smal og ensfarget gulgrå. Den kan ha noen små, svarte flekker i den ytre delen. Bakvingen er gråhvit.

## Levevis
Arten lever på sanddyner og strender. Tross det norske navnet lever larvene på strandrug (*Elymus arenarius*), ikke på marehalm. De lever hele larvetiden inne i stråene og forpupper seg også der. De voksne sommerfuglene flyr i juni – august og kommer gjerne til lys.

## Utbredelse
Marehalmflyet finnes på egnede steder over det meste av Europa. I Norge forekommer den langs sørkysten vestover til Rogaland.
## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/chortodes_elymi.html
* *Chortodes elymi* på UK moths: https://web.archive.org/web/20071019051502/http://ukmoths.org.uk/show.php?bf=2348

## Eksterne lenker
*
Nechervan Idris Barzani

**Nechirvan Idris Barzani** (kurdisk: نێچیرڤان بهرزانی), eller *Nêçîrvan Idris Barzani*; født 21. september 1966) var statsminister i den autonome regionen Kurdistan i Irak  2006 – 2009, og på nytt fra mars 2012. 

## Liv og virke
Nechervan Barzani ble født i 1966 i Barzan-regionen i Sør-Kurdistan. Han er barnebarn av den kurdiske lederen Mustafa Barzani og nevø av den tidligere kurdiske  presidenten Massoud Barzani.  

I 1974 flyktet hans familie til Iran. I 1984 begynte han å studere statsvitenskap ved Universitetet i Teheran, men da hans far, Idris Barzani, døde tre år senere tok han en aktiv rolle i kurdisk politikk, og begynte å jobbe i ungdomsorganisasjonen til Kurdistans demokratiske parti (KDP). 

Barzani ble valgt til sentralstyret i KDP i 1989 og i 1993 ble han leder i det politiske utvalget i partiet. Etter  Gulf-krigen i 1991 deltok han i forhandlingene med den irakiske regjeringen. 

Nechervan Barzani har spilt en viktig rolle i utviklingen av den autonome kurdiske regionen etter 1991. I 1996 ble han utnevnt til visestatsminister for det KDP-kontrollerte området i irakisk Kurdistan. Etter samlingsprosessen mellom de viktigste kurdiske partiene i 2005, deltok han i opprettelsen av en samlet regional regjering for Sør-Kurdistan (KRG). Etter parlamentsvalgene i Sør-Kurdistan samme år, ble Barzani valgt til statsminister i KRGs regering. Etter avtale med det konkurrerende partiet PUK skulle han sitte til i 2008, men hans funksjonstid  ble forlenget til 2009. Etter regionale valg det året overlot han stasministerstillingen til Barham Salih fra PUK. 

Washington & Jefferson College har tildelt Barzani en æresgrad  ved en seremoni den 17. mai 2008. 
 
## Eksterne lenker
* 
Kurdistan Regional Government https://web.archive.org/web/20110925130428/http://web.krg.org/
Maruša Ferk

**Maruša Ferk** (født 27. september 1988 i Jesenice) er en slovensk alpinist. Hun kjører hovedsakelig storslalåm og slalåm.

Hun debuterte i verdenscupen 21. januar 2007 og ble nummer 18 i storslalåmrennet i Cortina d’Ampezzo. 30. januar 2009 tok hun sin første pallplassering ved å bli nummer tre i slalåmrennet i Garmisch-Partenkirchen.

Ferk deltok for Slovenia under Vinter-OL 2010 og oppnådde en 23.-plass i slalåm som beste resultat.

Under Vinter-OL 2022 i Beijing, ble hun nummer 23 i utfor. 

## Referanser


## Eksterne lenker
*
Frode Jacobsen (1968)

**Frode Jacobsen** (født 1968) er en norsk politiker (Ap) og leder i Oslo Arbeiderparti. Ved stortingsvalget 2021 ble han valgt inn som første vararepresentant fra Oslo og ble fast møtende vara for Jonas Gahr Støre da han ble statsminister 14. oktober 2021. Jacobsen er fra før kjent som mangeårig leder i Bøler Arbeiderpartilag.

Jacobsen begynte den politiske karrieren i Arbeidernes ungdomsfylking, der han blant annet var økonomiansvarlig i Oslo AUF. I 1993 ble Jacobsen byrådssekretær for barne- og utdannelsesbyråd Gro Balas, etter å ha arbeidet som journalist i *[[Aktuelt Perspektiv]]*, i A-pressen og i *[[Arbeiderbladet]]*. Våren 1995 kom det frem i en serie artikler i avisen *[[VG]]* at Jacobsen stod bak et titall falske kurssøknader til Oslo kommune mens han var økonomiansvarlig for AUF i Oslo. Jacobsen bad da om å gå av, men ble i stedet permittert uten lønn i et halvt år. I september gikk han tilbake til sin gamle stilling som byrådssekretær.

I 1997 ble Jacobsen politisk rådgiver for daværende finansminister Jens Stoltenberg. Etter at Ap-regjeringen gikk av ble han rådgiver i Aps bystyregruppe i Oslo. I 1999 kom Jacobsen i fokus i forbindelse med lederdebatten i partiet, der han var en skarp kritiker av Thorbjørn Jagland.

Jacobsen var leder av kontrollutvalget i Oslo kommune fra 1999 til 2015 . I mars 2015 ble han ved en tilleggsnominasjon plassert på fjerdeplass på Arbeiderpartiet liste til kommunestyrevalget i Oslo i 2015, etter at Ole Jacob Frich som opprinnelig var nominert på denne plassen trakk seg på grunn av sykdom. Jacobsen ble gruppeleder for Arbeiderpartiets bystyregruppa da Ap dannet byråd med SV og MdG i oktober 2015. Før dette hadde han stillingen som fagdirektør i Kommunikasjonsenheten i Kommunal- og moderniseringsdepartementet.

Frode Jakobsen er sønn av tidligere redaktør i *[[Arbeiderbladet]]*, Arvid Jacobsen.

## Stortingskomitéer
* 2021&ndash;2025 Medlem av Finanskomiteen

## Referanser


## Eksterne lenker
*
Fagoperatør i kjemisk prosessindustri

**Fagoperatør i kjemisk prosessindustri** er en yrkesbeskrivelse av en som jobber i et prosessanlegg og har som oppgave å overvåke og kontrollere. Utdanningen er 2 år videregående skole linje for Teknikk og industriell produksjon tidligere kjemi- og prosessfag og 2 år i lære.
Hoverla

**Hoverla** (ukrainsk: Говерла &ndash; *Hoverla*, rumensk: *Hovârla*, slovakisk: *Hoverla*, polsk: *Howerla*, ungarsk: *Hóvár*) er et fjell i Øst-Karpatene i Ukraina. Det er 2&nbsp;061 meter høyt, og er den høyeste toppen i Ukraina. De nedre fjellsidene er dekket av bøk- og granskog. Fjellet ligger i Karpatene nasjonalpark.

## Referanser


## Eksterne lenker
*
ITA

**ITA** kan vise til:

* Italia eller italiensk
* Baudotkode, også kjent som *International Telegraph Alphabet*
* International Trade Administration
* ITA Airways, et italiensk flyselskap
Styliani Tsikouna

**Styliani «Stella» Tsikouna** (gresk: Στυλιανή "Στέλλα" Τσικούνα, også skrevet *Stiliani Tsikouna*; født 1972) er en gresk tidligere diskoskaster. Hun ble nummer fem under OL i Sydney 2000. 

Hennes karrierebeste resultat er 65,25 meter, fra et stevne i Heraklion, i mai 2004. Resultatet rangerer henne som nummer tre blant greske diskoskastere gjennom tidene, bak Ekaterini Voggoli and Anastasia Kelesidou. 

Under OL på hjemmebane i 2004 hadde hun 9. beste resultat i kvalifiseringen (61,72 meter), men klarte ikke å følge opp i finalen. Der åpnet hun med 59,48, og kom ikke lenger. Det gav henne en 11.-plass. Hun har to seire fra Balkanmesterskapet i 2000 og i 2003. Begge ganger gikk mesterskapet i Hellas.

Etter friidrettskarrieren har Tsikouna blitt en habil bowler med seier i miks lag og tredjeplass i dobbel for Hellas under middelhavslekene i Gibraltar i 2014.

## Internasjonale mesterskap
### Diskos

### Bowling

## Referanser


## Eksterne lenker
* 
* olympicwinners.gr: Utøverprofil fra Assosiation of Hellenic Olympic winners
San Millán de la Cogolla

**San Millán de la Cogolla** er en kommune i La Rioja, (Spania). Den har sitt navn fra 600-tallets St. Emilianus (også kalt *San Millán*) som levde her, samt fra formen til fjellene omkring (ordet *cogolla* betyr *hette*). 

Tettstedet er kjent for sine tvillingklostre *Yuso* og *Suso*, som kom på UNESCOs verdensarvliste i 1997. I 2023 var innbyggertallet i San Millán 214, etter at det falt mye i løpet av 1900-tallet. Området er spanskspråklig, men noen lokale stedsnavn er av baskisk opphav.
## Historien til klostrene i San Millán

*Suso* er det eldste av de to klostrene. Det var her den første litteraturen på kastiljansk – mer kjent som spansk, et av de mest utbredte språkene i verden i dag – og baskisk ble skrevet.

Kristendommen har en historie i San Millán siden St. Emilianus sin tid. Skriverommet forble aktivt selv under den muslimske perioden. De opprinnelige munkene som holdt til på Suso var eremitter, men Yuso utviklet seg som Benediktinerkloster og er idag et Augustinkloster. 

I dag tiltrekker San Millán seg mange pilegrimer som går leden «Sankt Jakobs veg», selv om klostrene ligger litt fra den offisielle ruten mellom Nájera og Burgos. 

Deler av Yuso-klosteret er ombygd til hotell.

## Referanser


## Eksterne lenker
* 
* Klosteret San Millán de Yuso sin offisielle nettside
* UNESCOs verdensarvliste
* Cervantes Centre
Chuck Biscuits

**Chuck Biscuits** (født **Charles Montgomery** 17. april 1965) er en canadisk trommeslager.

Han er mest kjent som et av de tidligere medlemmene av bandet Red Hot Chili Peppers. Han har også spilt for Danzig og Black Flag.

## Referanser


## Eksterne lenker
* 
*
Higher Ground

***Higher Ground*** er en sang skrevet av Stevie Wonder som ble spilt inn og gitt ut på singel med Stevie Wonder i 1973. Sangen ble også gitt ut på albumet *Innervisions* som ble gitt ut senere samme år.

## Listeplasering

## Andre artisters versjoner

Ike & Tina Turner spilte inn sangen og ga den ut på albumet *[[Sweet Rhode Island Red (album)|Sweet Rhode Island Red]]* i 1974.

Red Hot Chili Peppers spilte den inn i 1989. Låta ble sluppet som andre single fra bandets fjerde studioalbum *[[Mother's Milk]]* og mange gir låten stor delaktighet i bandets suksess. Låta har blant annet blitt nominert til en MTV Video Award.

Låta figuerer som filmmusikk i filmene: Mighty Morphin Power Rangers: The Movie* (1995), *Center Stage* (2000), *Walking Tall* (2004) og *The Longest Yard'' (2005).

Det britiske månedsmagasinet Total Guitar kåret Higher Ground til nummer to på deres liste over beste coverlåter i 2000.

## Referanser
Ryan Taylor

**Ryan Anthony Taylor** (født 19. august 1984 i Liverpool) er en engelsk fotballspiller som siden 30. juni 2019 er klubbløs. 

Han har tidligere spilt for Tranmere Rovers, Wigan Athletic og Newcastle United.

## Eksterne lenker
*
Solveig Bergslien

**Solveig Bergslien** (født 4. januar 1919, død 25. november 1943) arbeidet ved Stavanger politikammers kriminalavdeling under krigen. Før krigen kom til Norge visste hun hva nazismen hadde skapt av terror i Tyskland, og det var derfor naturlig for henne å delta i motstandskampen mot nazistene.
Bergslien deltok i motstanden mot tyskerne ved å gi opplysninger til motstandsbevegelsen. Hun fikk mange oppgaver som var farlige og risikofylte og den 21. november 1943 ble hun arrestert av Gestapo. Fire dager senere ble hun funnet død i cellen, og selv om det første ryktet gikk ut på at hun hadde blitt pint til døde av Gestapo, ble senere to ulike årsaker angitt. Den ene er at hun skal tatt sitt eget liv ved hengning blant annet på grunn av frykt for å røpe motstandsfolk, mens den andre ifølge en rapport avlagt til britisk etterretning i London skal ha vært at hun ikke døde av kvelning. Bergsliens død gjorde inntrykk, også på tyskerne. De tillot en vanlig begravelse og flere tusen mennesker fulgte Solveig Bergslien til kirkegården.

I 1958 fikk Solveig Bergslien en gate oppkalt etter seg i Stavanger, *Solveig Bergsliens gate* som ligger på Saxemarka.

## Referanser



## Eksterne lenker
* erlingjensen.net om Solveig Bergslien
* «Kvinnen som lurte Gestapo», artikkel i *[[Stavanger Aftenblad]]* om Solveig Bergslien
Anjalaforbundet

**Anjalaforbundet** ble stiftet på godset Anjala den 12. august 1788 og var en sammensvergelse av finske og svenske adelige offiserer rettet mot den svenske kongen Gustav III under den russisk-svenske krig (1788–1790). Den russiske herskerinnen Katarina den store avviste kretsens fredsforslag og den svenske kongen klarte å isolere gruppen politisk, men flere av de såkalte *anjalamennene* fikk innflytelse over utviklingen i den finske delen av riket under finskekrigen (1808–1809). 

## Litteratur

* Juva, E. W. *Finlands väg från Nystad till Fredrikshamn 1721-1809* (1947)
* Sandström, Allan *Officerarna som fick nog – Anjalamännen och Gustaf III:s ryska krig 1788-1790* (1996), ISBN 91-7195-125-3

## Eksterne lenker

* Historieblogg om Anjalaforbundet (svensk)
Askham Bryan

**Askham Bryan** er en landsby og et verdslig sogn under den enhetlige myndighet til byen York (som valgkrets for parlamentet) og ligger rundt 9 km sørvest for York, vest for Bishopthorpe og tett til Askham Richard og Copmanthorpe. Før 1996 utgjorde området en del av distriktet Selby. I henhold til folketelling i 2011 har landsbyen en befolkning på 564 innbyggere.

## Beskrivelse
Landsbyen består av to hovedgater, *Main Street* og *Askham Fields Lane*, og fra disse går det flere blindgater. Sognekirken *St. Nicholas* ligger i sentrum av landsbyen. Den dateres tilbake til 1000-tallet og har en original normannisk portalbue. Klokketårnet fra 1600-tallet virker fortsatt. Overfor kirken er landsbyens andedam, antatt å ha blitt gravd som en del av et dreneringssystem i middelalderen. Dammen gir i dag hjem til flere fuglearter, blant annet stokkand, sivhøne og tidvis også besøk av kanadagås.

Selv om sentrum av landsbyen er den eldste delen av Askham Bryan, notable bygninger inkluderer puben *Nag's Head* fra 1700-tallet, den gamle skolen (som ble stengt på 1960-tallet da den ble slått sammen med skolen i Askham Richard) og det viktorianske legehuset. Forsamlingshuset, bygget på 1800-tallet, er et tidlige metodistkapell som ble omgjort til møtelokale da den metodistiske andelen av beboerne sank.

I landsbyen finnes også Askham Hall og rett ved er en landbruksskole, Askham Bryan College of Agriculture. Landsbyen ble et fredet område i 1980.

## Navnet Askham Bryan
Askham Bryan er nevnt i *[[Domesday Book]]* for 1086. Navnet har sin opprinnelse i *Ascam* eller *Ascha* i betydningen «bosetningen med asketrærne», avledet fra angelsaksisk fra før 600-tallet, *aesc*, «ask» (tresort) + *ham*, «bosetning eller gård». Det er beslektet med norrøne navn som Askum eller Asker. Tillegget «Bryan» er fra normanneren Bryan FitzAlan (død 1306). Han og hans etterkommere hadde en herregård i området.

## Referanser


## Eksterne lenker

* Askham Bryan Village, offisielt nettsted
* Askham Bryan College, offisielt nettsted
* Askham Bryan War Memorial, krigsminne
Anders Lindegaard

**Anders Rosenkrantz Lindegaard** (født 1984) er en dansk tidligere fotballspiller.

Han spilte for den norske klubben  før han i 2010 ble kjøpt av Manchester United. Lindegaard var utleid til Aalesunds Fotballklubb i vårsesongen 2009, og gikk høsten 2009 permanent over til Ålesund-klubben. Lindegaard var tidligere målvakt for Odense Boldklub.

I januar 2011 ble overgangen til Manchester United gjennomført, trass i at landsmann og klubblegende Peter Schmeichel anbefalte å hente en mer merittert keeper. Overgangssummen ble antatt å ligge på rundt 3&nbsp;500&nbsp;000 pund, hvorav en betydelig del skulle utbetales etter et bestemt antall kamper. Dette er den dyreste overgangen i Aalesunds FKs historie.

Den 31. august meldte Lindegaard overgang til West Bromwich Albion FC på en fri overgang, hvor han skrev under på en toårskontrakt og ble gjenforent med Darren Fletcher og Jonny Evans fra sin tid i Manchester United.

Oppholdet hos West Bromwich ble nok litt skuffende for dansken som gikk på lån til Lancashire og Preston North End FC ut kontraktsperioden. Lindegaard fikk ikke fornyet tillit hos noen av klubbene og sto uten kontrakt sommeren 2017, men en langtidsskade på Burnley FCs landslagskeeper Tom Heaton ga keeperen mulighet til å holde hanskene varme på Turf Moor ut 2017/18-sesongen.

## Referanser


## Eksterne lenker
*
Anne Rimmen

**Anne Elgård Rimmen** (født 1981) er en norsk programleder og tidligere sportsanker for NRK Sport.

## Bakgrunn
Hun er født i Danmark, men flyttet til Norge som treåring, og vokste opp i Porsgrunn. Hun er både dansk og norsk statsborger.

## Utdannelse og karriere
Rimmen tok sin journalistutdannelse ved University of Queensland i Brisbane i Australia.

Hun startet TV-karrieren som videojournalist, programleder og redigerer i TV Telemarks redaksjon i Skien. Etter dette arbeidet Rimmen for bladet *[[RED]]* og i TVNorges sportsredaksjon. Etter at hun kom til NRK i september 2007 var hun primært tilknyttet NRK Sport, hvor hun blant annet var programleder for OL-studio fra Sommer-OL 2012 i London i tillegg til å være sportsanker i *[[Dagsrevyen]]* og de øvrige nyhetsprogrammene på NRK. Våren 2011 var hun programleder for Melodi Grand Prix-sendingene sammen med Per Sundnes. Hun vant folkets pris under Gullruten 2011.

I 2014 var hun programleder for NRK-programmet *[[Monsen på villspor]],* og i 2020 deltok hun som «Ravnen» i underholdningsprogrammet *[[Maskorama]]* på NRK. I 2019 intervjuet hun folk på talkshowet Min kveld, som ble sendt på TV Norge.

## Familie
Anne Rimmen er samboer med Ailo Mikkelsen Gaup; paret har to barn.

Rimmen er stesøster til TV-medarbeiderne Morten Stokstad og Marte Stokstad.

## Referanser


## Eksterne lenker
* 
* 
*
Tyskland under Vinter-OL 1928

**Tyskland under Vinter-OL 1928**. Førtifem tyske sportsutøvere, hvorav fem kvinner, deltok i sju sporter, ishockey, langrenn, skihopping, kunstløp, skøyter og kombinert, under Vinter-OL 1928 i St. Moritz. Tyskland kom på delt åttendeplass med en bronsemedalje.  

## Medaljer

## Medaljevinnerne
USA under Vinter-OL 1928

**USA under Vinter-OL 1928**. 24 utøvere, hvorav tre kvinner, fra USA deltok i sju sporter i Vinter-OL 1928 i St. Moritz. USA ble nest beste nasjon på den uoffisielle medaljestatistikken med to gull-, to sølv- og to bronsemedaljer. 

## Medaljer

## Medaljevinnerne

## Eksterne lenker
*  United States at the 1928 Sankt Moritz Winter Games  på Sports-reference.com/olympics
Øvstabø

**Øvstabø** er en gård i Gjesdal kommune i Rogaland fylke. Den ligger langs , som går fra Ålgård til Sirdal. Gården er i dag delt i tre bruk. Like ved gården ligger en ubemannet bomstasjonen for Hunnedalsveien.

Navnet på gården har blitt diskutert i årtier. Statens kartverk har valgt å bruke Øvstabø, fra hvordan uttalen på gårdsnavnet har vært i generasjoner ('Ystabø'). Etterkommerne fra de som stammer fra gården er delt i to leire: Øvstebø og Østebø. De som mener det skal være Øvstebø, mener dette fordi det er den øverste gården i dalen (Øvste – øverst, bø – gård). De som mener det skal være Østebø, mener dette fordi det er den østligste gården i dalen.

Gården driver med geiter, og om sommeren er det mange turister som stopper for å se på dyrene, som i perioder oppholder seg på riksveien.

Til Øvstabø hører også Øvstabøstølen, som er et populært hytteområde. Ved stølen ligger også en av Stavanger Røde Kors Hjelpekorps' bemannede hytter, som også driver en værstasjon.

## Eksterne lenker
* http://www.stavanger-redcross.no/hjelpekorps/new/index.php?option=com_content&view=article&id=72&Itemid=85 : Livebilder fra værstasjonen ved Røde Kors-hytten.
Italias kroneorden

**Italias kroneorden** (italiensk: *Ordine della Corona d'Italia*) var en italiensk orden.  Den ble innstiftet 20. februar 1868 av kong Viktor Emmanuel II til minne om Italias samling. Den ble tildelt italienske, så vel som utenlandske statsborgere for fremragende fortjenester av Italia. Italias konge var ordenens stormester. *Italias kroneorden* ble offisielt tildelt så lenge Italia var et kongedømme og opphørte i 1946. Etter overgangen til republikk ble ordenen ble erstattet av Republikken Italias fortjenstorden.

Ved overgangen til republikansk statsform opphørte tildeling av *Italias kroneorden* som offisiell italiensk dekorasjon. Tildeling fortsatte imidlertid under Huset Savoia. I 1983 stiftet dette en erstatning, *Savoias sivile fortjenstorden* (*Ordine del Merito civile di Savoia*), som tildeles av dynastiets overhode.

## Inndeling
*Italias kroneorden* var inndelt i fem grader:
* Storkorsridder (*Cavaliere di Gran Croce*) 
* Storoffiser (*Grande ufficiale*)
* Kommandør (*Commendatore*)
* Offiser (*Ufficiale*)
* Ridder (*Cavaliere*)

## Insignier

Ordenstegnet for *Italias kroneorden* besto av et hvitemaljert kors med utbøyde armer. I korsvinklene var det plassert knuter, et heraldisk symbol for Huset Savoia. Midtmedaljongen var blåemaljert og bar Savoias krone i midten. Baksiden av midtmedaljongen var prydet av en kronet ørn med Savoias våpenskjold på brystet. Ordensstjernen hadde åtte grupper av tagger. Midtmedaljongen var her omgitt av en bord med innskriften  «VICT. EMAN. II REX ITALIAE MDCCCLXVI». Baksiden av ordensstjernen hadde også den kronede ørnen med våpenskjoldet plassert på toppen av midtmedaljongen. 

Ordensbåndet var lyst rødt med en hvit stripe i midten. Dette er Savoias farger.

## Tildeling
*Italias kroneorden* ble tildelt for både sivil og militær innsats. Det var  satt begrensninger på antallet utnevnelser til hver av de fire øverste gradene. Etter disse begrensningene kunne det maksimalt utnevnes 60 innehavere av storkors, 150 storoffiserer, 500 kommandører og 2000 offiserer. Antallet utnevnelser til riddergraden var ubegrenset. 

## Norske innehavere
En rekke nordmenn ble tildelt *Italias kroneorden*. Blant disse var Hjalmar Riiser-Larsen, Tryggve Gran, Waldemar Brøgger, Wilhelm von Munthe af Morgenstierne, Karl Wilhelm Wefring, Johannes Gerckens Bassøe, Herman Scheel og Hagbarth Lund.

## Kilder
*  «Italy» i Robert Werlich: *Orders and decorations of all nations. Ancient and modern, civil and military*, 2. utgave, Washington DC: Quaker Press, 1974, s. 253–254.
Kamfertre

**Kamfertre** (latin: *Cinnamomum camphora*) er en art løvtrær innenfor  kaneltreslekten, og et brukstrevirke som anvendes i produksjon av skrin og møbler, som medisinsk middel, i parfyme, som krydder og som naturlig insektmiddel. Kamfertreet vokser opprinnelig i Taiwan og Japan, sørøstlige Kina og Indokina. Det har også spredt seg i det sørøstre Australia etter introduksjon i hager og parker siden 1822. Dyrkingen for tømmer- og farmasøytisk produksjon har hatt stor betydning både på Taiwan og i Indokina.

Kamfertreet blir fra 15 til 30 meter høyt, bladene er bredt lansettformede, tykke og voksaktig mørkegrønne. Når bladene knuses, lukter de kamfer. Om våren danner treet en mengde små, gulhvite blomster, mens bærene kan minne om solbær eller blåbær. 

## Bruk
Den hvite, krystallinske substansen **[[kamfer]]** utvinnes av treet. Produksjonen innebærer tradisjonelt at stykker av treet hugges opp, røykes i en lukket røykbeholder, og tørkes via utluftning hvorpå det hvite, krystallinske pulveret skrapes av treet. 

Bruksområdene for kamfer har omfattet:
* Sukkertøy
* Krydder
* Legemiddel
* Hostemedisin
* Parfyme og røkelse
* Insektmiddel
* Celluloid-produksjon
* Røyksvakt krutt
* Kister og bokser
* Møbler

Man kjenner bruk av kamfer i sukkertøy og til duftformål fra oldtiden, og i Tankdynastiet (618-907) ble det brukt i produksjon av et næringsmiddel som minnet om iskrem. En kokebok fra Andalucía fra 1200-tallet nevner en kjøttrett med kamfer. I Europa falt kamfer ut av bruk i matlaging på 1500-tallet, men i India brukes fortsatt *Pachha Karpooram* i desserter. Under bønn (pudsja) bruker hinduer kamfer som en slags rituell røkelse. I Sichuan brukes bladene av kamfertreet i tilberedelsen av retten *Zhangcha-and*.

## Referanser


## Eksterne lenker
*
Belgia under Vinter-OL 1932

**Belgia under Vinter-OL 1932**. Fem sportsutøvere fra Belgia, fire menn og en kvinne, deltok i to sporter i Vinter-OL 1932 i Lake Placid. OL-troppen besto fire bobkjørere og en kvinnelig kunstløper. Belgia vant ingen medaljer, beste plassering var en sjetteplass i damenes kunstløp. 

## Medaljer

## Eksterne lenker
* Resultater og profilside  på sports-reference.com
Italia under Vinter-OL 1932

**Italia under Vinter-OL 1932**. Tolv sportsutøvere fra Italia, alle menn, deltok i fire  sporter under Vinter-OL 1932 i Lake Placid. Italia vant ikke noen medaljer, beste plassering var en femteplass i firerbob. De deltok i følgende sporter; bobsleigh, langrenn, skihopping og kombinert.

## Medaljer

 
## Eksterne lenker
* Resultater og profilside  på sports-reference.com
Geir H. Haardes andre regjering

**Geir H. Haardes andre regjering** er en tidligere regjering på Island. 

Etter alltingsvalget 2007 ble det dannet en koalisjon mellom Sjálfstæðisflokkurinn (Selvstendighetspartiet) og Framsóknarflokkurinn (Fremskrittspartiet). Denne koalisjonen fikk flertall på Alltinget, men kun én representant mer enn opposisjonen. Statsminister ble Geir H. Haarde. Haarde (og regjeringen) trakk seg i januar 2009, mye på grunn av finanskrisen som rammet Island svært hardt.
Fontaine-de-Vaucluse

**Fontaine-de-Vaucluse** er en kommune i departementet Vaucluse i regionen Provence-Alpes-Côte d'Azur sørøst i Frankrike.

## Geografi
Fontaine-de-Vaucluse ("Vaucluse-kilden") er bygget rundt en kilde, i dalen ved foten av Vauclusefjellet, mellom Saumane og Lagnes, ikke langt unna L'Isle-sur-la-Sorgue.

### Vannføring
Kilden i Vaucluse ligger ved foten til en bratt klippe som er 230 meter høy. Det er det største oppkommet i Frankrike. Det er også den femte største i verden, med en årlig vannmengde på 630 millioner kubikkmeter. Gjennomsnitt 22 m³ per sekund. Under snøsmeltingen kan det komme opp i 110 m³. Mysteriet om hvor vannet kom fra ble først endelig avslørt i 1985. Laveste punktet er 308 meter dypt, nådd av en robot tilhørende Société spéléologique de Fontaine de Vaucluse. Undergrunnskilden er et basseng på 1200&nbsp;km² som samler vann fra Mount Ventoux, Vauclusefjellene og fra Lurefjellet.


Fil:La Sorgue shrouded in fog, Fontaine-de-Vaucluse.JPG|La Sorgue innhyllet i tåke
Fil:La Sorgue, Fontaine-de-Vaucluse.JPG|La Sorgue
Fil:La Sorgue in the morning fog, Fontaine-de-Vaucluse.JPG|La Sorgue i morgentåke


## Historie
Tettstedet har 600 innbyggere og var en gang kalt *Vaucluse* eller *den lukkede dalen* (*Vallis Clausa* på latin). Fossen tyder på å ha vært gjenstand for en stor kult siden antikken. Ved to grottedykk utført av SSFV, to utgravningssteder under beskyttelse av SRA PACA, har tillatt at mer enn 1600 antikke mynter fra første århundre før Kristius og femte århundre etter Kristus og bli tatt opp.

## Demografi
Historiske innbyggertall:
:1962 : 615
:1968 : 698
:1975 : 532
:1982 : 604
:1990 : 580
:1999 : 610

## Steder og monumenter
* Hovedserverdigheten er Sorgue-kilden ved foten av klippen som er 230 meter høy.
* Ruinene etter slottet til Biskopen av Cavaillon
* Gammel papirmølle
* Motstandsmuseum
* Torturmuseum
* Francesco Petrarcamuseum (på stedet hvor han har bodd).

## Befolkningsutvikling
***Antall innbyggere i kommunen Fontaine-de-Vaucluse***

## Referanser


## Eksterne lenker
* 
* Kommunedata INSEE
Øvstebø

**Øvstebø** er et norsk etternavn. Det betyr 'den øverste gården' (Øvste – øverste, bø – gård). Per 2. februar 2009 er det ifølge Statistisk sentralbyrå 238 personer i Norge som har Øvstebø som etternavn.

Navnet kommer fra flere gårder i Norge, blant annet
* Øvstebø i Samnanger
* Øvstebø i Kvinnherad
* Øvstebø i Etne
* Øvstebø i Bergen
* Øvstebø i Hjartdal
* Øvstabø i Vindafjord
* Øvstabø i Lærdal
* Øvstabø i Gjesdal
Japan under Vinter-OL 1932

**Japan under Vinter-OL 1932**. Seksten sportsutøvere fra Japan, alle menn, deltok i fem  grener under Vinter-OL 1932 i Lake Placid. Japan vant ingen medaljer, de deltok i følgende grener; kunstløp, langrenn, skihopping, skøyter og kombinert.

## Medaljer

## Eksterne lenker
* OL-resultater på Sports-reference.com
Romania under Vinter-OL 1932

**Romania under Vinter-OL 1932**. Fire sportsutøvere fra Romania, alle menn, deltok i én sport, bobsleigh, under Vinter-OL 1932 i Lake Placid. Romania vant ikke noen medaljer, beste plassering var en fjerdeplass i toerbob.

## Medaljer

## Bobsleigh

## Eksterne lenker
*  Romania at the 1932 Lake Placid Winter Games  på Sports-reference.com/olympics
Storbritannia under Vinter-OL 1932

**Storbritannia under Vinter-OL 1932**. Fire sportsutøvere fra Storbritannia, alle kvinner, deltok i en sport, kunstløp, under Vinter-OL 1932 i Lake Placid. Storbritannia vant ikke noen medaljer, beste plassering var en sjuendeplass i damenes kunstløp.

## Medaljer
Befalsskolen for kavaleriet

**Befalsskolen for kavaleriet (BSK)** ble opprettet i 1818, og utdannet befal til kavaleriet. Befalsskolen het først Underoffisersskolen for kavaleriet, og het Skoleeskadronen fra «Hærordningen av 1887» ble innført i 1889 til «Hærordningen av 1933/1934» trådte i kraft.

Kong Harald V (da prins Harald) var elev ved BSK fra januar til desember 1956. 

Skolen holdt til i egen bygning i Myntgtata 2 til 9. april 1940. Under felttoget i Norge i 1940 satte skolen opp en eskadron til hest under kommando av skolesjefen Harald Broch, og ble tilsluttet *Gruppe Mork*. Eskadronen deltok under kampene på Ringerike. Skolen ble gjenopprettet på Trandum i 1945.

I 1997 flyttet Befalsskolen for kavaleriet fra Trandum leir til Rena leir.

BSK var en del av Søndenfjeldske Dragonregiment fra 1987 til våren 2002, da siste kull fra ble uteksaminert. Da ble skolen slått sammen med *Befalsskolen for feltartilleriet* til den nye *Befalsskolen for Hærens kampvåpen*. Denne skolen eksisterte frem til *Hærens befalsskole* ble etablert i 2005, som samlet alle Hærens befalsskoler.

## Linjer
*Oppklaringslinjen
*Stormerlinjen
*Stridsvognlinjen
*Panservernlinjen

## Referanser


## Litteratur
* Harald Broch: Kavaleriets skole- og garnisonsavdeling 1796-1940, Oslo 1956
Liste over øyer i Costa Rica

Dette er ei '''liste over øyer i Costa Rica.

*Isla Calero (151,6 km²)
*Isla Brava (44,4 km²)
*Isla Chira (43 km²)
*Isla Penitencia (42,2 km²)
*Isla Tortuguero (28,1 km²)
*Isla del Coco (24 km²)
*Isla Palma (20,5 km²)
*Isla Portillos (16,8 km²)
*Isla Violín (15,7 km²)
*Isla Samay (14,7 km²)
*Isla Pacuare (12,2 km²)
*Isla Moín (11,7 km²)
*Isla Machuca (11 km²)
*Isla Madre de Díos (10 km²)
*Isla Damas (6 km²)
*Isla Berrugate (5,6 km²)
*Isla San Lucas (4,6 km²)
*Isla Venado (4,4 km²)
*Isla Parismina (4,4 km²)
*Isla Caballo (3,7 km²)
*Isla del Caño (3 km²)
*Isla Matina (2,2 km²)
*Isla Cedros (1,7 km²)
*Isla Bejuco (1,5 km²)
*Isla Tolinga (1,2 km²)
*Isla Primera (0,8 km²)
*Isla Alcatraz (0,6 km²)
*Isla Segunda (0,5 km²)
*Isla Jesucita (0,4 km²)
*Isla Muertos (0,3 km²)
*Isla Plata (0,2 km²)

## Eksterne lenker
* Instituto Geografico Nacional – Costa Rica
Ungarn under Vinter-OL 1932

**Ungarn under Vinter-OL 1932**. Fire sportsutøvere fra Ungarn, to menn og to kvinner, deltok i en sport, kunstløp, under Vinter-OL 1932 i Lake Placid. Ungarn kom på tiendeplass med en bronsemedalje.

## Medaljer

 
## Medaljevinnerne

## Kunstløp

;Miks

## Eksterne lenker
* Hungary at the 1932 Winter Olympics på Olympedia.org